Diari Oficial de la Generalitat Valenciana


Sumari del DOGV 5588, del 30-08-2007 (2007/10909)

ACORD de 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació i de la Conselleria de Medi Ambient, Aigua, Urbanisme i Habitatge.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10892


Data del document
:   31-07-2007

Organisme emissor
:   Conselleria d'Agricultura, Pesca i Alimentació

Tipus de document
:   Acord

Anàlisi jurídica

 Descriptors 

:   * Agència Valenciana de Foment i Garantia Agrària
    * delegació de poders

ACORD de 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació i de la Conselleria de Medi Ambient, Aigua, Urbanisme i Habitatge. [2007/10251]  
València, 31 de juliol de 2007  
Reunits  
Davant de Maritina Hernández Miñana, presidenta de l'Agència Valenciana de Foment i Garantia Agrària, i de José Ramón García Antón, conseller de Medi Ambient, Aigua, Urbanisme i Habitatge,  
D'una part, Vicente Riera Balbastre, secretari autonòmic d'Agricultura, Pesca i Alimentació, càrrec per al qual va ser nomenat per mitjà del Decret 93/2007, de 6 de juliol, del Consell (DOCV núm. 5551, de 09.07.2007), en la seua condició de director de l'Organisme Pagador, segons l'article 3.2 del Decret 124/2006, de 8 de setembre, del Consell, pel qual designa com a organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.2006), i l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia, en la redacció feta en la disposició final del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Agricultura, Pesca i Alimentació (DOCV núm. 5566, de 30 de juliol).  
D'una altra, María Isabel Samper Ramos, directora general de Producció Agrària de la conselleria d'Agricultura, Pesca i Alimentació,  
José Ferrando Orta, director general d'Empreses Agroalimentàries i Desenvolupament del Medi Rural de la conselleria d'Agricultura, Pesca i Alimentació,  
M. Ángeles Centeno Centeno, directora general de Gestió del Medi Natural, de la conselleria de Medi Ambient, Aigua, Urbanisme i Habitatge.  
Tots ells actuen d'acord amb les atribucions que els conferix el Decret 121/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Agricultura, Pesca i Alimentació, i el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Medi Ambient, Aigua, Urbanisme i Habitatge.  
Es reconeixen prou competència per a atorgar el present acord, i a este efecte,  
Exposen  
Primer  
Que en el Reglament (CE) 885/2006, de la Comissió, de 21 de juny, i en el Reglament (CE) 1290/2005, del Consell, de 17 de maig, relatius a l'autorització d'organismes pagadors i altres òrgans i a la liquidació de comptes del FEAGA i del FEADER, com també al finançament de la política agrícola comuna, respectivament, es preveu una sèrie de requisits que han de complir els organismes pagadors pel que fa a la liquidació de comptes.  
Concretament, en l'annex I del Reglament (CE) 885/2006 s'establixen els criteris d'autorització referits a «1. entorn interior, 2. activitats de control, 3. informació i comunicació, 4. seguiment», que han de complir els organismes pagadors perquè puguen actuar com a tals.  
Segons l'apartat c, «Delegació», dins del punt 1, «Entorn interior», de l'annex esmentat, es preveu que, en virtut de l'article 6, apartat 1, del Reglament (CE) 1290/2005, l'Organisme Pagador puga delegar qualsevol de les seues funcions principals, llevat de la relativa a l'execució del pagament.  
Segon  
Que, de conformitat amb el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Agricultura, Pesca i Alimentació, s'establixen com a òrgans directius d'esta, entre altres, els següents:  
- Direcció General de Producció Agrària,  
- Direcció General d'Empreses Agroalimentàries i Desenvolupament del Medi Rural.  
D'altra banda, en el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Medi Ambient, Aigua, Urbanisme i Habitatge, s'establix com a òrgn directiu d'esta, entre altres:  
- Direcció General de Gestió del Medi Natural.  
Tercer  
Que en el Decret 124/2006, de 8 de setembre, del Consell, pel qual es designa com a organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.2006), es designa en l'article 3 l'Agència Valenciana de Foment i Garantia Agrària com a organisme pagador de les ajudes del Fons Europeu de Garantia Agrària (FEAGA) i del Fons Europeu Agrari de Desenvolupament Rural (FEADER).  
Que, d'acord amb allò que es prevenu en l'article 6 del Decret 124/2006, de 8 de setembre, del Consell (DOGV núm. 5344, de 12.09.2006), les funcions d'autorització dels pagaments en l'Organisme Pagador corresponen al director de l'Agència Valenciana de Foment i Garantia Agrària, i que es pot delegar l'exercici d'esta competència en els termes establits en l'article 6, apartat 1, del Reglament (CE) 1290/2005.  
Quart  
Les línies en relació amb les quals, amb este acord, es delega la funció d'autorització de pagament són les finançades pel Fons Europeu Agrari de Desenvolupament Rural (FEADER) esmentades en la clàusula primera d'este acord.  
Quint  
Tenint en compte tot el que s'ha exposat adés, les parts subscriuen este acord ajustant-se a les següents  
CLÀUSULES  
Primera  
L'Agència Valenciana de Foment i Garantia Agrària, en la seua condició d'organisme pagador, i en la forma i les condicions que s'establixen, delega en els òrgans que s'indiquen a continuació, i per a les línies d'ajuda que s'assenyalen, com també per a aquelles línies que dins de l'àmbit de les seues competències puguen aprovar-se finançades a càrrec del FEADER, les funcions d'autorització de pagaments i la pràctica de les inspeccions de control, necessàries per a verificar la realitat dels fets que servixen de base als pagaments, de conformitat amb la legislació sectorial de la Unió Europea.  
I. Direcció general amb competències en les matèries de foment de la competitivitat de les explotacions agràries i ramaderes i l'increment de la seua sostenibilitat.  
- (112). Instal·lació de jóvens agricultors.  
- (114). Utilització de servicis d'assessorament per part d'agricultors i silvicultors.  
- (115). Implantació de servicis d'assessorament.  
- (121). Modernització d'explotacions agrícoles.  
- (113). Jubilació anticipada.  
- (214). Mesures agroambientals.  
- (211). Indemnització compensatòria en zones de muntanya.  
- (212). Indemnització compensatòria en zones diferents de les de muntanya.  
- (213). Ajudes Natura 2000 en terres agrícoles.  
- (221). Ajudes a la primera aforestació de terres agrícoles.  
II. Direcció General amb competències en matèria d'augment del valor afegit dels productes agrícoles, ramaders i pesquers, indústries agroalimentàries, diversificació de l'economia rural i qualitat de vida en les zones rurals.  
- (123). Indústries agroalimentàries.  
- (41). Estratègies de desenvolupament local.  
- (421). Cooperació transnacional i interterritorial.  
III. Direcció general amb competències en la conservació de la biodiversitat i protecció i gestió de les muntanyes i recursos forestals.  
- (226). Accions per a la prevenció d'incendis forestals.  
- (227). Actuacions mediambientals de conservació i millora del patrimoni natural en Xarxa Natura 2000.  
Segona  
Els òrgans detallats en la clàusula anterior, en la seua condició d'òrgans delegats, disposen d'estructura organitzativa, mitjans personals i materials, procediments escrits amb les funcions i les responsabilitats dels seus efectius, adequats i suficients per a atendre les funcions delegades.  
Estos requisits han de ser documentats pels òrgans delegats i posats a disposició del director de l'Organisme Pagador abans de l'inici de la gestió de cada una de les línies delegades.  
En la tramitació de les línies d'ajuda, els òrgans delegats hauran d'observar els procediments legalment establits, de manera que s'oferisquen garanties suficients de compliment de la legislació aplicable de caràcter general, i caldrà sol·licitar a este efecte a l'òrgan competent en cada cas tots els informes que siguen preceptius en virtut de disposició legal.  
Tercera  
Els òrgans delegats, dins del termini establit per al pagament de cada una de les línies d'ajuda i, en tot cas, amb prou antelació suficient a la data establida, hauran de remetre a l'Organisme Pagador informe dels controls efectuats segons la normativa aplicable, necessaris i previs al pagament.  
L'informe, que serà firmat pel cap de servici i portarà el vistiplau del director general o responsable de l'òrgan o unitat delegada, haurà de comprendre els punts següents:  
- Relació detallada dels expedients autoritzats al pagament.  
- Llista de controls realitzats, administratius, de camp i, si és el cas, de condicionalitat, descrivint la forma en què s'han dut a terme.  
- Indicació que els controls efectuats han sigut supervisats per tècnics de rang jeràrquic igual o superior i, en particular, que els documents de control es troben amb la conformitat del superior jeràrquic del tècnic que ha efectuat el treball, amb indicació de les mesures de supervisió utilitzades.  
- Indicació dels mètodes de mostratge utilitzats i, si escau, els criteris de risc utilitzats en la selecció d'expedients sotmesos a control, l'abast i les limitacions observades en l'execució dels controls.  
- Criteris utilitzats en la selecció de projectes, d'acord amb la legislació aplicable de caràcter general, i compliment de les normes relatives a la contractació pública i legislació mediambiental.  
- Mesures preses en relació amb les discrepàncies i irregularitats proposades.  
- Indicació de compliment de les obligacions establides per la normativa sectorial reguladora de l'ajuda, citant els reglaments i, així mateix, els criteris d'autorització que establix el Reglament (CE) 885/2006.  
- Normativa o procediments escrits (manuals de procediment) que té establits l'òrgan delegat pel qual es definixen les responsabilitats i obligacions de gestió, control i autorització de les ajudes.  
- S'informarà, si és el cas, de les garanties constituïdes a favor de l'Organisme Pagador.  
- S'informarà que tota la documentació generada per a autoritzar el pagament és accessible i es troba identificada, citant la seua ubicació en l'òrgan delegat.  
Quarta  
L'òrgan delegat, una vegada que s'ha constatat que les sol·licituds presentades i tramitades posseïxen les condicions per a autoritzar el pagament, resoldrà l'autorització del pagament, que inclourà la certificació d'admissibilitat i també la quantitat econòmica que ha de ser abonada al sol·licitant de conformitat amb la legislació comunitària.  
Quinta  
L'òrgan delegat ha de remetre el director de l'Organisme Pagador:  
- L'autorització del pagament referida en la clàusula quarta.  
- Informe del centre gestor responsable de la línia en els termes exposats en la clàusula tercera.  
- Fitxer informàtic o suport electrònic amb totes les dades de les sol·licituds autoritzades al pagament.  
- Informació trimestral en suport electrònic, amb les dades relatives als requeriments de pagament exigits per la Comissió, amb els pagaments a realitzar en eixe període.  
- Informació sobre els procediments de cada un dels pagaments que no procedisca realitzar o siguen pagaments indeguts.  
Sexta  
L'òrgan delegat conservarà i custodiarà tota la documentació relativa a les sol·licituds d'ajuda, projectes d'inversió i als controls efectuats, siga en paper o en format electrònic, degudament registrada i localitzada, segons els procediments establits per l'Organisme Pagador.  
Sèptima  
S'autoritza l'accés als documents relatius a les sol·licituds, expedients i controls efectuats a les persones i òrgans que tinguen dret a inspeccionar-los i, en particular, als següents:  
- Servicis de l'Organisme Pagador responsables de tramitar el pagament.  
- Servici d'Auditoria Interna.  
- Òrgan de certificació.  
- Funcionaris de la Unió Europea.  
Octava  
S'autoritza l'Organisme Pagador perquè, a través del seu Servici d'Auditoria Interna, verifique que l'òrgan delegat complix les obligacions i els requisits exigits per a la formalització de la delegació acordada, de conformitat amb el que s'establix en l'epígraf VI de l'apartat c, «Delegació», del criteri d'autorització 1, «Entorn interior», del Reglament (CE) 885/2006, de la Comissió.  
Novena  
Correspon a l'òrgan delegat realitzar l'inici, la instrucció i la resolució dels expedients de recuperació de pagaments indeguts, com també la recaptació en període voluntari, a més de facilitar la informació que a este efecte li requerisca l'Organisme Pagador.  
Desena  
Correspon a l'Organisme Pagador la inclusió en el registre de deutors i la posterior declaració a la Unió Europea dels beneficiaris que siguen subjectes dels expedients referits en la clàusula anterior, en els termes establits en la legislació comunitària.  
Igualment, li correspon la seua comunicació a l'Oficina Europea de Lluita contra el Frau (OLAF) en els supòsits que procedisca, de conformitat amb el que es preveu en el reglament relatiu a la comunicació i seguiment d'irregularitats.  
Onzena  
En tot allò no previst en este acord s'aplicaran els reglaments comunitaris propis de la matèria de què es tracte, en concordança amb el Reglament (CE) 885/2006, de la Comissió, i la normativa que regule les ajudes cofinançades.  
Dotzena  
Este acord tindrà efecte a partir del 31 de juliol de 2007, i deixarà sense efecte l'Acord de 30 de gener de 2007, pel qual es deleguen les funcions d'autorització del pagament de fons FEADER entre l'Organisme Pagador i les diferents unitats administratives de la conselleria d'Agricultura, Pesca i Alimentació i de la conselleria de Territori i Habitatge.  
I, en prova de conformitat i per a la deguda constància de tot allò que s'ha convingut, es firma este acord en tres exemplars en el lloc i la data indicats al principi.  
La consellera d'Agricultura, Pesca i Alimentació  
Maritina Hernández Miñana  
El conseller de Medi Ambient, Aigua, Urbanisme i Habitatge  
José Ramón García Antón  
El director de l'Organisme Pagador  
Vicente Riera Balbastre  
La directora general de Gestió del Medi Natural  
M. Ángeles Centeno Centeno  
La directora general de Producció Agrària  
M. Isabel Samper Ramos  
El director general d'Empreses Agroalimentàries i Desenvolupament del Medi Rural  
José Ferrando Orta